জন ক্রেইগ ভেন্টার
জন ক্রেইগ ভেন্টার (জন্ম: অক্টোবর ৬, ১৯৪৬) যুক্তরাষ্ট্রের একজন জীববিজ্ঞানী। তার উল্লেখযোগ্য কাজগুলোর মাঝে অন্যতম হল প্রথম মানব জিনের সিকুয়েন্স (Human Genome Sequencing) করা, প্রথম সম্পূর্ণ গবেষণাগারে সংশ্লেষিত ডিএনএর মাধ্যমে কোষের বংশবৃদ্ধি করানো। দ্বিতীয় আবিস্কারটিকে গবেষণাগারে জীবন সৃষ্টি করা হিসেবেও উল্লেখ করা হচ্ছে। বিজ্ঞানী ভেন্টার ইন্সটিটিউট অফ জিনোমিক রিসার্চ, জন ক্রেইগ ভেন্টার ইন্সটিটিউটের প্রতিষ্ঠাতা। ২০০৭ এবং ২০০৮ সালে টাইম ম্যাগাজিনের সবচাইতে প্রভাবশালী ব্যক্তিদের তালিকায় ক্রেইগ ভেন্টারের নাম রাখা হয়।